open-index/open-wikipedia-markdown huggingface dataset:
Malcolm Cone

**Malcolm „Mac“ Cone** (* 23. August 1952 in  Memphis, Tennessee, USA) is en kanaadsch Springrieder.

Bi de Olympisch Sömmerspelen 2008 wunn he mit sien Peerd  *Ole* tosommen mit Eric Lamaze, Jill Henselwood un Ian Millar de Mannschaps-Sülvermedaille för Kanada.

Bi Natschonenpries is he sowohl för de USA as ok för Kanada antreden. 

He leevt in King City, Ontario.

## Peer
* Ole (* 1996, Wallach)
* Unanimous

## Weblenken
* Informatschonen to Malcolm Cone]
Rosebank (Brenneree)

**Rosebank** is en Whisky-Brenneree in Camelon, Falkirk, Schottland. De Hüüs vun de Anlaag, de noch staht, sünd in de schottischen Denkmollisten in de Kategorie B inordent.

## Historie
De Destille is bi 1840 rüm vun James Rankine grünnt worrn, man op dat Land vun de Brenneree is woll al siet 1798 vun de Bröder Stark Whisky brennt worrn. Gegenöver vun Rosebank, op de annern Siet vun den Forth-Clyde-Kanal, leeg de vun John Stark bedrevene *Camelon*-Brenneree, de 1861 dicht maakt worrn is. Vörher al, harr Rankine de Molteree vun de Camelon-Destille pacht. As de Camelon-Brenneree stillleggt weer, hett R.W. Rankine, de Söhn vun James Rankine, de intwüschen in de Rosebank-Destille dat Seggen harr, un ehr 1864 vun Grund op renoveren laten hett, de Camelon-Destille övernahmen. Bit op de Molteree hett he 1865 allns afrieten laten. Blangen *Clydesdale*, *[[Glenkinchie]]*, *Grange* un *[[St. Magdalene]]* weer Rosebank 1914 een vun de fief Destillen ut de de *Scottish Malt Distillers* (SMD) grünnt worrn is. Twüschen 1917 un 1919 is keen Whisky produzeert worrn. De olle Molteree  weer 1968 dichtmaakt un afreten. 1987 güng de Destille in den Besitt vun de *United Destillers* (UD, vundaag Diageo). Siet Mai 1993 is de Brenneree stillleggt. De Hüüs sünd 2002 an de British Waterways verköfft worrn.

## Produkschoon
De Rosebank-Destille höör to dat schottische Whiskyrebeet Lowlands un hett dat Water för de Produkschoon ut dat Carron Valley Reservoir in de Fintry Hills nahmen. In de Brenneree geev dat en Meeschfatt, en *wash still*, en *low-wine still* un en *spirit still* – de Whisky weer also dreefack destilleert.

## Kiek ok
* List vun de schottischen Brennereen

## Borns


## Weblenken

* Indrag bi Royal Commission on the Ancient and Historical Monuments of Scotland mit Biller (engelsch)
* Indrag bi Buildings at Risk mit Biller (engelsch)
Dirk Dammann

**Dirk Dammann** (* 14. August 1967 in Stood) is en fröheren düütschen Footballspeler.

Dammann is 1967 in Stood boren. Sien eersten Vereen weer de VfL Stood. Dammann hett den VfL mit na vörn bröcht. In de Saison 1989/1990 hett de Vereen in de Verbandsliga Hamborg speelt un hett dor den eersten Platz maakt un is in de to de Tied drüddklassige Oberliga Noord opstegen. Dammann hett in disse Saison mit 51 Doren dorto bidragen. He hett sien Vereen denn aver verlaten un is to’n FC St. Pauli wesselt. Bi’n VfL Stood harr Dammann toeerst noch in’t offensive Middelfeld speelt, hett bi St. Pauli denn aver Afwehr speelt. In siene Tied von 1990 bet 1999 bi St. Pauli hett he in 260 Spelen twee Doren schaten. 81 von de Spelen weren in de Bundsliga. In siene ganze Profitied is Dammann keen Maal von’n Platz flagen.

In de Saison 1999/2000 is Dammann to’n 1. SC Norderstedt wesselt un hett dor twee Johr speelt. Na disse Tied weer he bet 2007 wedder för den VfL Stood aktiv. Sien letzt Speel as aktiven Speler harr he in’n Mai 2007. Bi dit Speel gegen de SG Lüh hett de Vereen 5:0 wunnen un Dammann ok en Door schaten. Sietdem is Dammann Teammanager bi’n VfL Stood.

## Footnoten



## Weblenken

*Dirk Dammann bi Fußballdaten.de (hoochdüütsch)
Echte Aanten

De **Echten Aanten** (*Anatinae*) sünd en Unnerfamilie vun de Aantenvagels. Mank de Wetenschopslüde warrt dor in'n Momang veel over snackt, wecke Aarden dor nu tohören doot un wecke nich. In de Morphologie vun de Aarden is in leste Tied allerhand Neets rutfunnen wurrn, vundeswegen möss dor bannig umstellt weern. Fröher sünd to düsse Unnerfamilie all Aanten torekent wurrn, de nich to de Göse tellen döen. Vundeswegen hett dat Taxon *Anatinae* dormols eenfach den Naam *Aanten* harrt. Midderwielen is dat rukamen, datt de Halfgöse un de Prickelsteertaanten en besunnere Rull as Unnerfamilie in de Familie vun de Aantenvagels speelt un nich (mehr) to de *Anatinae* tohören doot. Hüdigendags weert bloß noch de Swemmaanten, de Dükeraanten, de Seeaanten un Saagsnavels un twee annere Geslechter, de man wenig bekannt sünd (Tribus Malacorhynchini), as *Anatinae* gellen laten. Düsse Artikel un all annere Artikels over Gösevagels up düsse plattdüütsche Wikipedia folgt den Vörslag, den Janet Kear for dat Indeelen un for de Systematik vun de *Anatinae* maakt hett. Kear is en Ornithologin, de sik bloß mit Aantenvagels befaten deit. Annere Lüde in de Wetenschop seht de Saak avers anners, as se un deelt de Vagels ok anners in. Dat leste Woort is in düsse Saak noch nich spraken. For düsse Wikipedia hefft wi as plattdüütschen Naam for de *Anatinae* den Naam **Echte Aanten** nahmen, as  de Noordfresen dat ok maakt.

## Systematik
* Familie Aantenvagels
** Unnerfamilie Echte Aanten (Anatinae).
*** Tribus Malacorhynchini (Rosenohr-, Salvadoriaant)
*** Tribus Swemmaanten (Anatini)
*** Tribus Dükeraanten (Aythyini)
*** Tribus Seeaanten un Saagsnavels (Mergini)

## Literatur
* Janet Kear (Rutg): *Ducks, Geese and Swans*. Oxford University Press, 2005, ISBN 0-19-854645-9
* Manfred Kästner: *Gründelenten*, Urania Verlag, Leipzig 1994, ISBN 3-332-00546-4
* Hartmut Kolbe: *Die Entenvögel der Welt*, Ulmer Verlag 1999, ISBN 3-8001-7442-1
* Erich Rutschke: *Die Wildenten Europas*, Aula Verlag, Wiesbaden 1990, ISBN 3-89104-449-6

## Weblenken
Glengoyne

**Glengoyne** (vun’t gäälsche „Glen Guin“ *Daal vun de Wildgöös*) is en Whisky-Brenneree in de Campsie Hills süüdlich vun Killearn, Schottland.

## Historie
An den Standoort vun de Destille is al lang Whisky brennt worrn. To Anfang aver illegal wegen de hogen Stüürn. As de Stüürn wegfallen sünd, is de Brenneree denn in’t Johr 1833 ünner den Naam **Burnfoot of Dumgoyne** legaliseert worrn. De eerste Besitter weer George Connell. 1876 is de Brenneree vun de Bröder Lang ut Glasgow köfft worrn, de ehr 1905 den ne’en Naam Glengoyne geven hebbt. In de 1960er Johren weer de Destille in’n Besitt vun de Edrington Group un 2003 güng se an de Ian Macleod Distillers Limited. Dormit is Glengoyne vundaag een vun de wenigen Destillen, de in unafhangigen Familienbesitt is. Op de Straat (West Highland Way), de dat Brennhuus mit de Brennblasen vun de Lagerhüüs scheden deit, verlöppt de Grenz twüschen de Highlabnds un de Lowlands. De Destille liggt op de Highland-Siet. De Brenneree kann beischtigt warrn, mitünner warrt ok Föhren mit en Whiskyproov anboden.

## Produkschoon

De Destille tellt jüst noch so to dat schottische Whiskyrebeet Highlands. Dat Water för de Produkschoon warrt ut en Bargland ’n beten wieter weg betogen, ofschoonst en kloren lütten Beek an de Destille vörbilöppt. De de aver al vun de Mengde her nich utrecken un warrt dorüm blots to’n Köhlen vun de Anlagen bruukt. De Brenneree sett op traditischonelle Methoden un Rauhstoffen. So warrt de Gasten to’n Bispeel över Holtkahlfüür dröögt. De söss *wash backs* bestaht ut Oregon-Föhr. To’n Brennen warrt dree Brennblasen insett, een *wash still* un twee *spirit stills*.

As een vun blots noch twee Brennereen, warrt bi Glengoyne Golden-Promise-Gasten bruukt (de annere is Macallan). Butendem warrt för de Produkschoon blots Molt ahn Törf bruukt, üm de natürlichen Aromen beter ruttostellen. Verschedene Affüllen vun Glengoyne sünd internatschonal mit Priesen uttekent worrn. Sünners de 17-johrige is al faken uttekent worrn, as to’n Bispeel fakener al bi de „International Spirits Challenge“.

## Kiek ok
* List vun de schottischen Brennereen

## Literatur
* Charles MacLean (Rutgever): *Whisky. World Guide, Regions, Distillers, Malts, Blends, Tasting Notes.* Dorling Kindersley, London et al. 2008, ISBN 978-0-7566-3349-3.
* Walter Schobert: *Das Whiskylexikon.* Fischer Taschenbuch Verlag, Frankfort an’n Main 2003, ISBN 978-3-596-15868-3.

## Weblenken
Doris Hart

**Doris Jane Hart** (* 20. Juni 1925 in St. Louis, Missouri; † 29. Mai 2015 in Miami, Florida) weer en US-amerikaansch Tennisspelerin. Neben Margaret Smith Court un Martina Navrátilová weer Hart en vun dree Spelerinen, de in Eenzel, Düppel un Mixed jeden mögelken Grand-Slam-Titel mindestens eenmal wunnen hemm. Dat wurrd in den engelschen Spraakberiek as „boxed set“ betekent. 1951 in Wimbledon hett se dorto all dree Titel an een Dag wunnen. 

## Karriere

Hör eersten Grand-Slam-Titel wunn se bi de Australian Open 1949 as se dat Daamenendspeel gegen Nancye Wynne Bolton winnen kunn. 1950 un 1952 wunn se dat Daameneenzel bi de French Open, 1951 wunn se in Wimbledon un bi de US Open bleev se 1954 un 1955 Sieger.

In’t Düppel harr se noch mehr Spood un wunn, meestens gemeensam mit Shirley Fry-Irvin, in Wimbledon veer Mal (1947, 1951, 1952, 1953), bi den franzöössch Meesterschapen 1948 un 1950, 1951, 1952 un 1953 as ok bi de US-amerikaansch Meesterschapen 1951, 1952, 1953 un 1954. In Australien wunn se „blots“ 1950.

Ok in’ Mixed weer se bannig spoodriek un wunn mit Frank Sedgman un Vic Seixas all tosommen 11 Titel bi Grand-Slam-Turnieren.

1956 hett se hör Loopbahn afslooten. Mit 34 Grand-Slam-Titeln hörrt se to de spoodriekst Spelerinnen vun den Tennissport. 1969 wurr se in der International Tennis Hall of Fame upnommen.

## Enkeld Nahwiesen


## Weblenken

* Indrag up de Sieden vun de International Tennis Hall of Fame (engelsch)
Julius Rasch

**Julius Rasch** is de Naam von

* *Julius Rasch*, Pseudonym von Auguste Arens von Braunrasch (1824–1901), düütsche Schrieversche,
* Alexander Wilhelm Julius Rasch (1825–1898), düütschen Börgermeester un Landraad,
* Julius Rasch (1830–1887), düütschen Architekt un Bobeamten,
* Julius Albert Rasch (1801–1882), düütschen Gerichtsamtmann.
Hohenhausen

**Hohenhausen** is de hoochdüütsche Naam von

* Häoensen, Oort in de Gemeen Kalletal in’n Kreis Lippe, Noordrhien-Westfalen,
* Hogenhusen, Oort in de Gemeen Ohlers in’n Landkreis Stood, Neddersassen,
* Skłudzewo, Oort in de Gemeen Zławieś Wielka, Powiat Toruński, Polen,
* Trzebień, Oort in de Gemeen Dobrcz, Powiat Bydgoski, Polen.

**Hohenhausen** is de Familiennaam von

,
* Henriette von Hohenhausen (1781–1843), düütsche Schrieversche,
* Leonhard von Hohenhausen (1788–1872), düütschen Generaal,
* Leopold von Hohenhausen (1779–1848), düütschen Schriever un Regerungsraad.

Kiek ok bi: Hohenhaus, Hohnhausen.
Hogenhusen

**Hogenhusen** () is en Oort in de Gemeen Ohlers (Samtgemeen Harsfeld) in’n Landkreis Stood, Neddersassen. De Oort höört polietsch von öllers to Wangersen mit to.

## Geografie

Dat Water föhrt de Sellhorner Beek ut Hogenhusen af, de later in’n Knüllbeek münnt. Poor hunnert Meter in’n Oosten von’n Oort flütt de Kohbeek langs.

De Naveröörd sünd Bokel un Ohrenswohl in’n Noorden, Lütt Wangersen in’n Noordoosten, Woonst in’n Oosten, Lütt Ippens un Groot Ippens in’n Süüdoosten, Sellhorn un Steddörp in’n Westen un Wangersen in’n Noordwesten.

## Historie

In de Franzosentied von 1810 bet 1814 hett de Oort to de Mairie Bevern in’n Kanton Zeven höört. Dat Rebeed hett in disse Tied 1810 to dat Königriek Westfalen un von 1811 bet 1814 to dat Franzöösche Kaiserriek ünner Napoleon höört.

De Oort hett vör 1885 to dat Amt Harsfeld tohöört. Na 1885 weer dat in’n Kreis Stood. 1932 is dat Deel von’n ne’en, grötteren Kreis Stood worrn.

Mit de Gemeenreform in Neddersassen an’n 1. Juli 1972 is de Oort Hogenhusen as Deel von de ole Gemeen Wangersen Deel von de ne’e Gemeen Ohlers worrn.

### Inwahnertall

### Religion

Hogenhusen is evangeelsch-luthersch präägt un höört to dat Kaspel Ohlers.

För de Kathoolschen is de St.-Michaels-Kark in Harsfeld tostännig, de siet 1. September 2010 to de Karkengemeen Mariä Himmelfohrt in Buxthu höört.

In’n Oort gifft dat ok en lütten Karkhoff.

## Weertschop un Infrastruktur

### Verkehr

De Dörpstraat, de dör Hogenhusen geiht, löppt in’n Noordwesten na Wangersen un in’n Süüdoosten na de Kreisstraat 134 un Lütt Ippens. Na Noordoosten geiht von de Dörpstraat noch en Straat af na Lütt Wangersen.

De nächste Autobahn is de Autobahn 1 (Afsnidd Hamborg–Bremen). De Opfohrt 47 Zittens liggt so negen Kilometer in’n Süüdoosten von Hogenhusen.

De nächste Bahnhoff is so bi 13 Kilometer wied weg in’n Noorden in Harsfeld an de Bahnlien Buxthu–Bremerhoben.

## Footnoten
Merganettini

Bi de **Merganettini** hannelt sik dat um en Tribus vun de Halfgöse. De Zooloog Bradley C. Livezey hett 1986 to’n eersten Mol faststellt, datt de dree Geslechter unner’nanner verwandt sünd, ofschoonst se sik in dat Ütere bannig verscheelt. He is dorup kamen, wiel se in de Anatomie vun de Middelhand overeen stimmen doot. Liekers is dat nich seker, datt se to de Halfgöse to to reken sünd. Dat gifft ok Wetenschopslüde, de meent, se weern de Swemmaanten to to slahn. 

De Blaue Aante is en Vagel, de bloß man in Neeseeland tohuse is. Se is anpasst an en Leven an Ströme, de man gau fleten doot. Bargbeekaanten leevt an Beeken in de Anden in Süüdamerika. De Bootaanten leevt an de See vor Süüdamerika siene Küsten. Se sünd de eenzigsten Aantenvagels, de hüdigendags leven doot, wo dat Aarden gifft, de dat Flegen verlehrt hefft. 

## Systematik
 
* Geslecht *Hymenolaimus*
** Blaue Aant, *Hymenolaimus malacorhynchus*
* Geslecht  *Merganetta*
** Bargbeekaant, *Merganetta armata*
* Geslecht Bootaanten, *Tachyeres*
** Magellan-Bootaant, *Tachyeres pteneres*
** Wittkopp-Bootaant, *Tachyeres leucocephalus*
** Falkland-Bootaant, *Tachyeres brachypterus*
** Langflunken-Bootaant, *Tachyeres patachonicus*

## Kiek ok
* List vun Vagels
William Hamilton

**William Hamilton** is de Naam von


* William Hamilton, 2. Duke of Hamilton (1616–1651), schottsch Eddelmann,
* William Hamilton (1730–1803), schottsch Diplomaat un Archäoloog,
* William Hamilton (1783–1856), iersch Dokter un Botaniker,
* William Hamilton (1788–1856), schottsch Metaphysiker un Logiker,
* William Hamilton (1884–na 1908), US-amerikaansch Lichtathlet,
* William Hamilton (1893–1942), US-amerikaansch Filmcutter,
* William Hamilton (1924–2012), US-amerikaansch evangeelsch Theoloog un Schriever,
* William D. Hamilton (1936–2000), engelsch Bioloog,
* William Douglas-Hamilton, 3. Duke of Hamilton (1634–1694), schottsch Eddelmann,
* William Douglas-Hamilton, 11. Duke of Hamilton (1811–1863), schottsch Eddelmann,
* William Douglas-Hamilton, 12. Duke of Hamilton (1845–1895), schottsch Eddelmann,
* William F. Hamilton (1893–1964), US-amerikaansch Dokter,
* William Gerard Hamilton (1729–1796), engelsch-eirsch Staatsmann,
* William John Hamilton (1805–1867), brietsch Geoloog,
* William McLean Hamilton (1919–1989), kanaadsch Politiker,
* William Rowan Hamilton (1805–1865), eirsch Mathematiker un Physiker,
* William Thomas Hamilton (1820–1888), US-amerikaansch Politiker (Maryland).
Carl Johann Georg von Düring

**Carl Johann Georg von Düring** (* 10. April 1773 in Hornborg; † 10. September 1862 in Maanze) weer en düütschen Verwaltungsbeamten.

Von Düring is as Söhhn von Anna Marie Lucia, borene von Rönne (2. Mai 1750–16. April 1804), un Georg Albrecht von Düring (21. November 1731–16. Dezember 1801) op dat Good von de Öllern in Hornborg boren. He weer op dat Athenaeum Bremen op School un hett later Juristeree studeert. To dat Sommersemester 1791 keem he an de Universität Jena un weer von 1792 bet 1794 an de Universität Göttingen. Na dat Studium is he in’n hannöverschen Justizdeenst gahn. He is 1795 Auditer bi dat Amt Mesborg worrn. 1797 keem he na dat Amt Bremervöör un 1799 na dat Amt Beers. Dor is he 1801 to’n Drost opstegen un 1801 in dat Amt Harsfeld wesselt. 1807 is he Drost in dat Amt Winsen an de Aller worrn. As 1810 dat Amt Deel von dat Königriek Westfalen worrn is, is von Düring dor Kantonsmaire un Fredensrichter worrn. 1811 is dat Rebeed an dat Kaiserriek Frankriek fullen. Von Düring weer denn Elementarinnehmer in Hornborg.

Nadem de Franzosen 1813 verdreven worrn sünd, is he wedder Drost von dat Amt Winsen an de Aller ween. Dat is he bet 1815 bleven. In dat Johr is he as Drost in dat Amt Maanze wesselt. He is 1828 Oberhauptmann worrn un hett dit Amt bet 1852 behollen. In dat Johr is he in Rohstand gahn.

De Universität Göttingen hett em to sien 50. Deenstjubiläum an’n 5. Januar 1845 den Ehrendokter von de Juristeree geven. 1839 is he Ridder von’n Guelphen-Orden worrn.

He hett an’n 10. Mai 1800 in Stood Luise Sophie von Borries (26. Februar 1774–25. Januar 1817) freet. Ut disse Eh harr he den Söhn Otto Albrecht (10. Januar 1807–11. April 1875), de later hannöverschen Justizminister weer. Von Düring hett denn an’n 8. August 1817 in Maanze in twete Eh Sophie von Hartwig (30. Juni 1789–28. August 1862) freet. De beiden harrn de Kinner Karl Ludwig (9. April 1822–8. Dezember 1905), Wilhelm (26. Januar 1825–19. Mai 1908).

## Footnoten
Fischbeek

**Fischbeek** () is en Oort in’n Stadtdeel Neegraven-Fischbeek, Bezirk Horborg, von de Stadt Hamborg.

## Geografie

In’n Noorden von Fischbeek liggt dat Naturschuulrebeed Moorgördel un an’n Oostrand de Falkenbeek. Na Süden doot de Horbörger Bargen liggen.

De Naveröörd sünd Neefeld un Francop in’n Noorden, Neegraven un Huusbrook in’n Oosten, Tempelbarg in’n Süden, Wulmsdörp un Doasdörp in’n Süüdwesten, Vosshusen in’n Westen un Rübk un Nincoperdiek in’n Noordwesten.

## Historie

Fischbeek kummt 1544 as *Vischbecke* toeerst in de Oorkunnen vör.

In de Franzosentied von 1810 bet 1814 hett de Oort to de Mairie Moorborg in’n Kanton Horborg höört. Dat Rebeed hett in disse Tied 1810 to dat Königriek Westfalen un von 1811 bet 1814 to dat Franzöösche Kaiserriek ünner Napoleon höört.

De Oort hett vör 1859 to dat Amt Mesborg tohöört un weer von 1859 bet 1885 denn in dat Amt Töst. Na 1885 weer dat in’n Kreis Horborg. 1932 is de Oort Deel von’n ne’en, grötteren Kreis Horborg worrn, wat denn aver blots bet 1937 wohrt hett. Mit dat Groot-Hamborg-Gesett is de Oort Deel von de Stadt Hamborg worrn.

In’n Krieg von 1870 is een Soldaat ut Fischbeek fullen oder vermisst un in’n Eersten Weltkrieg 23.

### Inwahnertall

### Religion

Fischbeek is evangeelsch-luthersch präägt un hett mit de Cornelius-Kark en egen Kark. Disse Kark is 1964 grünnt worrn. Vörher hett de Oort to dat Kaspel von de Michaelis-Kark in Neegraven höört, de 1911 grünnt worrn is. Vör 1911 leeg de Oort in dat Kaspel von de Nicolai-Kark in Ilsdörp.

För de Kathoolschen is de Hillig-Krüüz-Kark in Neegraven tostännig.

## Kultur

En Denkmaal för de Fullenen ut den Krieg von 1870 un de twee Weltkrieg’ steiht in Neegraven bi de Kark.

### Verenen

Fischbeek hett en egene freewillige Füürwehr, de 1906 grünnt worrn is. De Fischbeker Schüttenvereen is 1903 grünnt worrn un de Turnvereen Fischbeek 1921. De FC Süderelv hett sik 1949 von’n Turnvereen afdeelt.

## Weertschop un Infrastruktur

In Fischbeek hett von 1938 bet 2004 de Röttiger-Kasern legen.

### Verkehr

De wichtigste Straat in Fischbeek is de Bundsstraat 73, de in’n Oosten över Neegraven, Huusbrook un Heimfeld na Horborg an de Autobahn 253 ran geiht un in’n Westen över Vosshusen un Buxthu na Stood un Cuxhoben löppt. Na Süden gifft dat keen gröttere Straten, dor doot de Horbörger Bargen liggen. Na Noorden to liggt Moor, de eenzige Straat na Noorden is de Francoper Straat (na Francop).

De nächste Autobahn is de Autobahn 7. De Opfohrt 32 Heimfeld liggt so söven Kilometer in’n Oosten von Fischbeek.

Fischbeek hett en egen S-Bahnhoff an de Nedderelvbahn (S&nbsp;3). De nächsten Bahnhööv för den Togverkehr sünd ölven Kilometer wied weg in’n Oosten de Hauptbahnhoff Horborg un in’n Westen de Bahnhoff Buxthu.

## Literatur

* Hans F. Cords: *Neugrabener Geschichten mit Fischbek und Scheideholz.* Herbst, Neegraven 1988

## Footnoten
Munster

**Munster** is de hoochdüütsche Naam von

* Munste, Hööftoort von de Gemeen Munste in’n Landkreis Heidkreis, Neddersassen.

**Munster** betekent

* Munster, en Struktur, de in jümmer de sülve Form wedderkummt,
* Munster, Provinz von de Republik Irland,
* Königriek Munster, Königriek in Irland,
* Munster, Gemeen in dat Département Moselle, Frankriek,
* Munster, Gemeen in dat Département Haut-Rhin, Frankriek,
* Munster, Oort in de Provinz KwaZulu-Natal, Süüdafrika,
* Munster, Oort in Ontario, Kanada,
* Munster, Vöroort von Perth, Westaustralien, Australien,
* Munster, Oort in’n Livingston County, Illinois, USA,
* Munster, Stadt in’n Lake County, Indiana, USA,
* Munster, Oort in’n Eddy County, North Dakota, USA,
* Munster, Oort in South Carolina, USA,
* Munster, en franzöösch Kees,
* *[[The Munsters]]*, US-amerikaansche Feernsehreeg (1964–1966),
* *[[The Munsters Today]]*, US-amerikaansche Feernsehreeg (1986–1991),
* Earl of Munster, brietschen Adelstitel.

**Munster** is de Familiennaam von

* Anton van Munster (1934–2009), nedderlandschen Kameramann,
* Jan van Munster (* 1939), nedderlandschen Künstler,
* Margret van Munster (1920–2010), düütsche Schauspelerin.

Kiek ok bi: Munster Township, Münster.
Plectropterini

De **Plectropterini** sünd en Tribus mank de Halfgöse. Man ob se overhaupt mit'nanner verwandt sünd un ob se würklich to de Halfgöse rekent weern könnt, dor hefft ik de Gelehrten faken over in'e Klatten. Se slaht na'nanner in de Aart, wie se sik upföhren doot un vundeswegen sünd se in een Tribus tohopenfaat wurrn.  Bi beide Geslechter verscheelt sik Ganner un Göse bannig in'e Grötte. 

## Systematik
* Geslecht *Plectropterus*
** Sporngoos, *Plectropterus gambensis*
* Geslecht *Sarkidiornis*
** Knubbelglimmergoos, *Sarkidiornis melanotos*

## Kiek ok
* List vun Vagels
Kohlenhusen (Gemeen Ohlers)

**Kohlenhusen** () is en Oort in de Gemeen Ohlers (Samtgemeen Harsfeld) in’n Landkreis Stood, Neddersassen. De Oort höört polietsch von öllers to Örsdörp to.

## Geografie

Dicht bi Kohlenhusen flütt de Au langs un een Kilometer in’n Westen de Twiest.

De Naveröörd sünd Wohlers un Örsdörp in’n Noorden, Ottendörp un Klethen in’n Oosten, Wangersen in’n Süüdoosten, Wens un Viehbrook in’n Süüdwesten, Grafel in’n Westen un Winnerswohl in’n Noordwesten.

## Historie

In de Franzosentied von 1810 bet 1814 hett de Oort to de Mairie Ohlers in’n Kanton Hornborg höört. Dat Rebeed hett in disse Tied 1810 to dat Königriek Westfalen un von 1811 bet 1814 to dat Franzöösche Kaiserriek ünner Napoleon höört.

De Oort hett vör 1885 to dat Amt Harsfeld tohöört. Na 1885 weer dat in’n Kreis Stood. 1932 is dat Deel von’n ne’en, grötteren Kreis Stood worrn.

Mit de Gemeenreform in Neddersassen an’n 1. Juli 1972 is Kohlenhusen as Deel von de ole Gemeen Örsdörp Deel von de ne’e Gemeen Ohlers worrn.

### Inwahnertall

### Religion

Kohlenhusen is evangeelsch-luthersch präägt un höört to dat Kaspel von de Primus-Kark in Bargst.

För de Kathoolschen is de St.-Michaels-Kark in Harsfeld tostännig, de siet 1. September 2010 to de Karkengemeen Mariä Himmelfohrt in Buxthu höört.

De Doden ut Kohlenhusen warrt op’n Karkhoff Örsdörp mit begraven.

## Weertschop un Infrastruktur

In’n Westen von’n Oort liggt en Windpark mit 22 Windrääd.

As Füürwehr is de freewillige Füürwehr Örsdörp för Kohlenhusen mit tostännig.

### Verkehr

Dör Kohlenhusen löppt de Kreisstraat 76, de in’n Süüdwesten na Viehbrook geiht un von dor wieder as K&nbsp;120 över Wens na Heeßel. In’n Noordwesten geiht de K&nbsp;55 över Örsdörp na Hollenbeek un in’n Oosten de K&nbsp;55 na Ottendörp un Klethen.

De nächste Autobahn is de Autobahn 1 (Afsnidd Hamborg–Bremen). De Opfohrt 47 Zittens liggt so 17 Kilometer in’n Süüdoosten von Kohlenhusen.

De nächsten Bahnhööv sünd so bi negen Kilometer wied weg in’n Noordoosten in Bargst un Harsfeld an de Bahnlien Buxthu–Bremerhoben.

## Footnoten



## Weblenken

* Websteed över de Öörd Örsdörp-Kohlenhusen (hoochdüütsch)
Kohlenhusen (Gemeen Jörk)

**Kohlenhusen** () is en Oort in de Gemeen Jörk in’n Landkreis Stood, Neddersassen. De Oort höört polietsch von öllers to Bossel mit to.

## Geografie

De Oort liggt dicht bi dat Över von de Bosseler Binnenelv, wat en olen Arm von de Elv is. Vörlagert sünd de Inseln Hahnöversand un Nesssand. Na Süden von’n Oort to liggt de Königriek-Westermoorenner Wettern, de in Achterbraak in de Elv münnt.

De Naveröörd sünd Wedel in’n Noorden (op de annere Sied von de Elv in Sleswig-Holsteen), Achterbraak un Cranz in’n Oosten, Leeswig un Königriek in’n Süüdoosten, Oosterjörk in’n Süden un Bossel in’n Westen.

## Historie

Kohlenhusen keem 1718 as *Kaalenhusen* toeerst in de Oorkunnen vör.

In de Franzosentied von 1810 bet 1814 hett de Oort to de Mairie Jörk in’n Kanton Jörk höört. Dat Rebeed hett in disse Tied 1810 to dat Königriek Westfalen un von 1811 bet 1814 to dat Franzöösche Kaiserriek ünner Napoleon höört.

De Oort hett vör 1852 to dat Grevengericht Oolland tohöört un von 1852 bet 1885 to dat Amt Jörk. Na 1885 weer dat in’n Kreis Jörk. 1932 is dat Deel von’n Kreis Stood worrn.

Mit de Gemeenreform in Neddersassen an’n 1. Juli 1972 is Kohlenhusen as Deel von de ole Gemeen Bossel Deel von de ne’e Gemeen Jörk worrn.

### Inwahnertall

### Religion

Kohlenhusen is evangeelsch-luthersch präägt un höört to dat Kaspel von de Nicolai-Kark in Bossel.

## Weertschop un Infrastruktur

### Verkehr

Dör Kohlenhusen löppt de Kreisstraat 39, de in’n Noordwesten över Bossel un Wisch na Greundiek an de Landsstraat 140 ran geiht un in’n Oosten över Achterbraak un Cranz na Finkwarder un Oolwarder.

De nächste Autobahn is de Autobahn 26 (Afsnidd Stood–Hamborg). De Opfohrt 6 Jörk liggt so söven Kilometer in’n Süüdwesten von Kohlenhusen.

De nächsten Bahnhööv sünd so bi twölv Kilometer wied weg an de Nedderelvbahn: Buxthu in’n Süden un Hornborg in’n Süüdwesten. De S-Bahnhoff Neeklooster in’n Süüdwesten is mit negen Kilometer noch dichter bi.

## Footnoten
Echte Halfgöse

De **echten Halfgöse** oder **echten Halfgosen** (*Tadornini*) sünd en Tribus mank de Unnerfamilie vun de Halfgöse. As de Göse freet de meisten echten Halfgöse Planten un vertehrt an Land Gras un Kruut un grunnelt unner Water, um an Waterplanten ran to kamen. Vun twee Aarden is dat bekannt, datt se in’e Hauptsaak lüttje Deerter freet, as Wörmer, Musseln un Sniggen. Een vun jem is de Bargaant. Allerhand Aarden leevt an Brackwater oder Soltwater. De meisten Aarden vun de echten Halfgöse gifft dat in Afrika un Süüdamerika. En poor Aarden sünd ok in Eurasien un Ozeanien tohuse, fehlen doot se in Noordamerika. 

## Systematik
*Geslecht *Cyanochen*
** Blauflunkengoos, *Cyanochen cyanopterus*
*Geslecht *Alopochen*
** Nilgoos, *Alopochen aegyptiacus*
** Réunion-Goos, *Alopochen kervazoi* †
** Mauritius-Goos, *Alopochen mauritianus* †
** Madagaskar-Goos, *Alopochen sirabensis* †
*Geslecht  *Neochen*
** Orinokogoos, *Neochen jubata*
*Geslecht Spegelgöse, *Chloephaga*
** Andengoos, *Chloephaga melanoptera*
** Magellangoos, *Chloephaga picta*
** Kelpgoos, *Chloephaga hybrida*
** Graukoppgoos, *Chloephaga poliocephala*
**Rotkoppgoos, *Chloephaga rubidiceps*
*Geslecht Buntgöse 
** Rostgoos, *Tadorna ferruginea*
**Paradiesgoos, *Tadorna variegata*
** Bargaant, *Tadorna tadorna*
** Graukopp-Kapgoos, *Tadorna cana*
** Austraalsche Buntgoos, *Tadorna tadornoides*
** Radjahgoos, *Tadorna radjah*
** Zopp-Buntgoos, *Tadorna cristata*

## Kiek ok
* List vun Vagels
Heidkroog (Landkreis Stood)

De **Heidkroog** () weer en Gasthuus in de Neegd von Deinst (vondaag Landkreis Stood, Neddersassen).

## Geografie

De Kroog leeg op de Stoder Geest.

De Naveröörd weren Deinst in’n Noorden, Helmst in’n Noordoosten, Issendörp in’n Süüdoosten, Lusthoop, Ohrens un Bargst in’n Süden, Frankenmoor un Lünenspecken in’n Süüdwesten, Wehl in’n Westen un Groot Freenbeek in’n Noordwesten.

## Historie

De Steed, an de de ole Kroog leeg, is 2015 un 2016 archäoloogsch ünnersöcht worrn. De Funnen, de dorbi maakt worrn sünd, düüdt dor op hen, dat de Kroog siet dat 17. Johrhunnert besteiht.

De Heidkroog leeg an de Straten von Deinst na Bargst (Karkweg) un na Bremervöör. As later de Schossee von Stood na Harsfeld anleggt worrn is (wat vondaag de Landsstraat 124 is), is de Karkweg von’n Dörgangsverkehr kuum noch bruukt worrn. An de Schossee hett 1814 de Sandkroog apenmaakt. Sietdem is dat mit’n Heidkroog bilütten bargdal gahn. In de Johren 1880 hett de Kroog ganz dichtmaakt. Dat Huus is afbraken un na Deinst verköfft worrn.

### Verwaltungsgeschicht

In de Franzosentied hett de Oort toeerst 1810 bet 1811 binnen dat Königriek Westfalen to de Mairie Hagen in’n Kanton Hornborg höört un denn von 1811 bet 1814 to dat Franzöösche Kaiserriek ünner Napoleon un dor to de Mairie Stood in’n Kanton Stood.

De Oort hett to de Böörd Bargst von dat Amt Harsfeld tohöört.

### Inwahnertall

### Religion

Heidkroog weer evangeelsch-luthersch präägt un hett to dat Kaspel von de Primus-Kark in Bargst tohöört.

## Footnoten
Heidkroog

**Heidkroog** betekent

* Heidkroog, Stadt in Litauen,
* Heidkroog, fröher en Kroog bi Deinst, vondaag Landkreis Stood, Neddersassen,
* Heidkroog, lütten Oort bi Holbm, Gemeen Kerklinneln in’n Landkreis Veern, Neddersassen.

Kiek ok bi: Heidkraug.
Depenrehmen

**Depenrehmen** () is en lütten Oort, de vondaag tohoop mit Lütt-Ohlers den Oort Ohrensmoor-Noord billt. Dat liggt in de Gemeen Ohlers (Samtgemeen Harsfeld) in’n Landkreis Stood, Neddersassen.

## Geografie

De Oort liggt op de Harsfeller Geest. In’n Noorden von Depenrehmen liggt dat Holt Braken un in’n Süden de Harslah. Dat Rebeed billt dat Naturschuulrebeed Braken, Harslah, Kahl Moor un Wild Moor. Dat Water ut dat Rebeed flütt över’n Harslahbeek na de Ramm hen af.

De Naveröörd sünd Harsfeld in’n Noorden, Griemshorst un Kommerbusch in’n Noordoosten, Remnoh in’n Oosten, Wiegersen (mit Borrel) in’n Süüdoosten, Ohrensmoor-Süüd in’n Süden, Ohrensmoor-West in’n Süüdwesten, Ohlers in’n Westen un Hollenbeek in’n Noordwesten.

## Historie

Depenrehmen weer toeerst en lüttje Anbosteed ganz in’n Süden von dat Rebeed, dat to de Feldmark Harsfeld höört.

### Verwaltungsgeschicht

In de Franzosentied hett de Oort toeerst 1810 bet 1811 binnen dat Königriek Westfalen to de Mairie Harsfeld in’n Kanton Harsfeld höört un denn von 1811 bet 1814 to dat Franzöösche Kaiserriek ünner Napoleon un dor to de Mairie Harsfeld in’n Kanton Hornborg.

De Oort hett vör 1885 to dat Amt Harsfeld tohöört. Na 1885 weer dat in’n Kreis Stood. 1932 is dat Deel von’n ne’en, grötteren Kreis Stood worrn.

Bet 1955 weer Depenrehmen en Deel von de Gemeen Harsfeld. In dat Johr is de Oort tohoop mit Lütt-Ohlers an Ohrensmoor wesselt un hett denn Ohrensmoor-Noord billt. Ohrensmoor sülvs is denn mit de Gemeenreform in Neddersassen an’n 1. Juli 1972 Deel von de Gemeen Ohlers worrn. Dor höört nu ok Depenrehmen mit to.

### Inwahnertall

### Religion

Depenrehmen is evangeelsch-luthersch präägt un höört to dat Kaspel von de Marien- un Bartholomäus-Kark in Harsfeld.

För de Kathoolschen is de St.-Michaels-Kark in Harsfeld tostännig, de siet 1. September 2010 to de Karkengemeen Mariä Himmelfohrt in Buxthu höört.

## Weertschop un Infrastruktur

För Depenrehmen is de Freewillige Füürwehr Ohrensmoor mit tostännig.

### Verkehr

Dör Depenrehmen löppt de Landsstraat 127, de in’n Noordoosten na Obbens un Buxthu geiht un in’n Süüdwesten na Ohrenswohl un Wangersen. In’n Noorden geiht de Kreisstraat 79 na Griemshorst un denn as K&nbsp;53 na Harsfeld.

De nächste Autobahn is de Autobahn 1 (Afsnidd Hamborg–Bremen). De Opfohrt 47 Zittens liggt so 16 Kilometer in’n Süden von Depenrehmen.

De nächste Bahnhoff is so bi söss Kilometer wied weg in’n Noorden in Harsfeld an de Bahnlien Buxthu–Bremerhoben.

## Footnoten
Tinsterholt

**Tinsterholt** () is en lütten Oort in de Gemeen Kutenhult (Samtgemeen Freenbeek) in’n Landkreis Stood, Neddersassen. De Oort hett polietsch von öllers to Mulsen tohöört.

## Geografie

De Oort liggt in dat Tinster Holt, dat in’n Süüdwesten in’t Horner Holt övergeiht.

Dat Water von Tinsterholt föhrt de Pulvermöhlenbeek af, de an’n Süüdrand langs flütt. In’n Noorden löppt de Oost-Swing-Kanaal langs.

De Naveröörd sünd Öölm in’n Noorden, Vörhoorn, Hogenmoor un Tinst in’n Noordoosten, Eßel in’n Oosten, Byhusen un Soors in’n Süüdoosten, Sprakel in’n Süden, Heesdörp in’n Süüdwesten un Bremervöör in’n Westen.

## Historie

De Oort is as lüttje Kolonie mit en enkelt Huus grünnt worrn.

De Oort hett vör 1852 to de Böörd Mulsen in dat Amt Harsfeld tohöört. De Böörd Mulsen is 1852 in dat Amt Stood wesselt, dat 1859 Deel von dat Amt Himmelpoorten worrn is. Na 1885 weer dat in’n Kreis Stood. 1932 is dat Deel von’n ne’en, grötteren Kreis Stood worrn.

### Inwahnertall

### Religion

Tinsterholt is evangeelsch-luthersch präägt un höört to dat Kaspel von de Petrus-Kark in Mulsen.

## Weertschop un Infrastruktur

### Verkehr

In Tinsterholt gifft dat kene grötteren Straten. Lüttje Straten loopt na Sprakel an de Landsstraat 124 un na Öölm, Hogenmoor, Tinst un Heesdörp.

De nächste Autobahn is de Autobahn 26 (Afsnidd Stood–Hamborg). De Opfohrten 3 Stood-Oost un 4 Dullern doot so 30 Kilometer in’n Noordoosten von Tinsterholt liggen.

De nächste Bahnhoff is so bi veer Kilometer wied weg in’n Süüdwesten de Bahnhoff Heesdörp an de Bahnlien Buxthu–Bremerhoben.

## Footnoten
Malacorhynchini

**Malacorhynchini** sünd en Tribus mank de Unnerfamilie vun de echten Aanten (Anatinae), de to de Aantenvagels tohören doot.Dor höört bloß man twee Aarden vun Aanten to: De Rosenohraant un de Salvadoriaant. De Rosenohraant is bloß in Australien tohuse un de Salvadoriaant leevt in dat Hoochland vun Neeguinea, wo een slecht henkamen kann. Düsse Aart is eerst 1894 wetenschopplich beschreven wurrn. De eersten Eier sünd sogor eerst 1959 funnen wurrn. *[[Malacorhynchus scarletti]]* weer de drüdde Aart, de to düsse Tribus torekent weern kann. Se hett fröher in Neeseeland leevt un is al vun de Maori utrott' wurrn. 

## Systematik
Datt de beiden Aarden mit'nanner verwandt sünd, hett Bradley C. Livezey in de 1990er Johre seggt. He weer dor up kamen, as he rutfunnen harr, datt se in de Morphologie overeen stimmen doot. Overeen stimmen doot se, wat de witte Teeknung vun'n Ruggen un vun de Sieten angeiht. De Jungen in ehre Dunen verscheelt sik vun de annern Aantenjungen, de to de echten Aanten torekent weert un ok dat Eiwitt vun de Feddern is anners.

## Literatur
* Janet Kear (Rutg.): *Ducks, Geese and Swans*. Oxford University Press, 2005, ISBN 0-19-854645-9
* Hartmut Kolbe: *Die Entenvögel der Welt*, Ulmer Verlag 1999, ISBN 3-8001-7442-1

## Kiek ok bi
* List vun Vagels
Hollinghusen

**Hollinghusen** () is en Hoff in de Gemeen Vörwark (Samtgemeen Tarms) in’n Landkreis Rodenborg, Neddersassen.

## Geografie

De Hoff liggt dicht bi de Wall.

De Naveröörd sünd Vörwark in’n Noorden, Stapel in’n Oosten, Benkel in’n Süüdoosten, Otterst in’n Süden, Dipshorn in’n Süüdwesten un Wilst in’n Noordwesten.

## Historie

In de Franzosentied von 1810 bet 1814 hett de Oort to de Mairie Otterbarg in’n Kanton Otterbarg höört. Dat Rebeed hett in disse Tied 1810 to dat Königriek Westfalen un von 1811 bet 1814 to dat Franzöösche Kaiserriek ünner Napoleon höört.

De Oort hett vör 1859 to dat Amt Otterbarg tohöört. As dat Amt 1859 oplööst worrn is, is de Hoff jüst as de Rest von dat Kaspel Otterst in dat Amt Achem wesselt. Dör en Verordnung von’n 22. Mai 1861 is de Hoff aver to’n 1. Juli 1861 in dat Amt Zeven leggt worrn. Dorbi is de Hoff von de polietsche Gemeen Otterst in de Gemeen Vörwark wesselt. Na 1885 weer dat in’n Kreis Zeven. 1932 is dat Deel von’n Kreis Bremervöör worrn un 1977 von’n Landkreis Rodenborg.

### Inwahnertall

### Religion

Hollinghusen is evangeelsch-luthersch präägt un höört to dat Kaspel von de Martinskark in Otterst.

## Weertschop un Infrastruktur

### Verkehr

Nich wied von Hollinghusen af löppt de Landsstraat 132 langs, de in’n Noordoosten dör Vörwark un Steenfeld an de Bundsstraat 71 bi Zeven ran geiht. In’n Süden löppt se över Otterst na Otterbarg.

De nächste Autobahn is de Autobahn 1. De Opfohrt 50 Stuckenbossel liggt so twölv Kilometer in’n Süüdoosten von Hollinghusen un de Opfohrt 49 Bokel twölv Kilometer in’n Oosten.

De nächste Bahnhoff is so bi ölven Kilometer wied weg in’n Süden de Bahnhoff Otterbarg an de Bahnlien Hamborg–Bremen.

## Footnoten
Elisabeth II.

**Elisabeth II.** (* 21. April 1926 in Mayfair, London; † 8. September 2022 in Balmoral Castle engelsch: *Elizabeth II*; *Elizabeth Alexandra Mary*) ut dat Huus Huus Windsor weer de konstitutschonelle Monarkin vun 16 as Commonwealth Realms betekent souverään Staaten as ok deren Territorien un afhängig Rebeeden. Se is Böverhoopt vun den 53 Staaten umfaaten Commonwealth of Nations un weltlich Böverhoopt vun de anglikaansch Church of England, de Staatskark vun England.

To Tiet is Elisabeth II. in Personalunion Staatsböverhoopt vun folgen Staaten: Vereenigt Königriek vun Grootbritannien un Noordirland, Antigua un Barbuda, Australien, Bahamas, Barbados, Belize, Grenada, Jamaika, Kanada, Neeseeland, Papua-Niegguinea, St. Kitts un Nevis, St. Lucia, St. Vincent un de Grenadinen, Salomonen un Tuvalu. Blots in dat Vereenigte Königriek öövt se de hör towiest Rechte un Plichten sülvst ut (ok wenn de meest blots noch vun repräsentativ Aart sünd), in de övrig Commonwealth Realms wurrd se dör  Generalgouverneure vertreden. Hör Herrschapsdüer is de bitlang längste vun all britisch Monarken. Siet den Dood vun den saudschen König  Abdullah an' 23. Januar 2015 is se de to Tiet öldste amteeren Monarkin up de Welt.

Elisabeth stunn bi hör Gebort an dart Stäe vun de britisch Throonfolg. Hör Vader besteeg as Georg VI. den Throon, nahdem de sien öllere Bröer Eduard VIII. 1936 afdankt harr. As *[[Heir Presumptive|heiress presumptive]]* (vörutsichtlich  Throonfolgerin) fung se wiels den Tweeten Weltkrieg an, Upgaven in de Apenlichkeit wohrtonehmen, un deen in de Fruenafdeelen vun dat britisch Heer. 1947 hett se Prinz Philip vun Grekenland un Däänmark (den hüüdigen Herzog von Edinburgh) heiraadt, mit de se veer Kinner hett: Charles, Anne, Andrew un Edward.

Bi hör Throonbestiegen an' 6. Februar 1952 wurr Elisabeth Königin vun söben *Commonwealth Realms* (Königrieken). Hör Kröönung funn an' 2. Juni 1953 in de Westminster Abbey statt un weer de eerste, de in't Feernsehn överdragen wurr. Van 1956 bit 1992 änner sück de Tall vun de  Commonwealth Realms fakener, wiel verscheeden britisch Kolonien unafhängig wurrn un mehrere Staaten sück vun Monarkien to Republieken wanneln dee. Bedüüdend politische Perzesse wiels hör Herrschap weern de Entkolonialisierung vun dat britisch Weltriek, de Kold Krieg un de Nordirlandkonflikt.

Up de persönlich Ebene muss sück Elisabeth mit de Ermordung vun Lord Mountbatten (den Unkel vun hör Mann) 1979 un dat Missglücken vun de Ehen vun hör Kinner 1992 (in dat so nömmt *[[annus horribilis]]*) utnannersetten. Se muss sück tonehmen Kritik vun de Medien an de Königsfamilie un wussen Tostimmung to en republikaansch Staatsform stellen, aber de Ünnerstütten för de Monarkie schient nich braaken to ween. 

## Kiek ok bi
*List vun de Königinnen un Königen vun Grootbritannien

## Weblenken

* Websteed vun dat britisch Königshuus
* YouTube-Kanal vun dat britisch Königshuus
* 

## Enkeld Nahwiesen
Staats Büscher

**Staats Büscher** (* 1584 in Hannover; † 14. Februar 1641 in Stood) weer en düütschen Theoloog un Pädagoog.

Büscher is 1584 in Hannover boren. He hett 1606 an de Universität Tübingen studeert, 1608/1609 an de Universität Gießen un toletzt an de Universität Rostock.

He weer von 1612 bet 1615 Rekter von dat Athenaeum Stood. Na de Tied in Stood güng he na Hannover. He weer dor toeerst von 1615 bet 1626 Rekter von dat Raadsgymnasium un denn Pastoor an de Aegidienkark. Sien Vader Heizo Büscher un Grootvader Vitus Büscher weren vör em ok al Rekters an dat Raadsgymnasium ween.

1640 hett he in siene Schrift *Cryptopapismus novae theologiae Helmstadiensis* den Theoloog Georg Calixt an de Universität Helmstidde scharp angrepen. Büscher sülvs weer en laten Anhänger von’n Ramismus. An’n 26. Mai 1640 hett he Hannover verlaten un is na Stood gahn, nadem he von wegen sien *Cryptopapismus* Arger mit de Kark un Hertog Georg kregen harr. Dor is he een Johr later denn doodbleven.

## Warken

* *Cryptopapismus novae theologiae Helmstadiensis.* 1640

## Footnoten
Gericht Swing

Dat **Gericht Swing** weer en lütt Patrimonialgericht un Verwaltungsrebeed in Bremen-Veern un in dat Königriek Hannover binnen de Landdrostie Stood. Dor hett blots dat Dörp Swing tohöört. Gerichtsherrn weren de Familie von der Decken.

In’n Noorden is dat Gericht an dat Amt Himmelpoorten grenzt, in’n Oosten an dat Amt Stood-Gothenborg un in’n Süden an dat Amt Harsfeld.

## Geografie

In’n Noordoosten von dat Gericht leeg dat Amt Stood, in’n Süden dat Amt Harsfeld un in’n Westen dat Amt Himmelpoorten (Stand 1848).

## Historie

Dat Gericht Swing is 1784 grünnt worrn, as dat Amt Harsfeld de Gerichtsborkeit över Swing an de Besitters von dat Good Swing, de Familie von der Decken, aftreden hett.

1810 hett Frankriek ünner Napoleon dat Gericht innahmen. In disse Franzosentied hett dat toeerst bet to’n 31. Dezember 1810 to dat Departement von de Elv- un Wersermünn in dat Königriek Westfalen höört un denn to dat Departement von de Elvmünnen un direkt to Frankriek. Swing leeg in disse Tied in de Mairie Mulsen in’n Kanton Bremervöör. 1813 müssen de Franzosen dat Rebeed denn opgeven un de ole Stand is wedderkamen.

1848 weer dat Gericht so 16,73 km² groot.

An’n 18. März 1850 is dat Gericht Swing dör Verordnung von dat Königriek Hannover Deel von dat Amt Stood-Gothenborg worrn.

### Öörd Stand 1848

## Inwahnertall

## Richters

* ~1830/~1844: Hoffraad Georg Heinrich Stakemann, Stood
* ~1849: Amtmann Johann Caspar Peter Fischer, Stood

## Footnoten
Huud (Landkreis Stood)

**Huud** () is en Dörp in de Gemeen Esdörp (Samtgemeen Olendörp-Himmelpoorten) in’n Landkreis Stood, Neddersassen. De Oort hett polietsch von öllers to Beeß mit tohöört.

## Geografie

Huud liggt an dat Över von de Oost.

De Naveröörd sünd Gröpel in’n Noorden, Forst un Böötz in’n Oosten, Beeß, Bebenholt un Öölm in’n Süüdoosten, Neer-Ochenhusen in’n Süden, Bredenvieh in’n Süüdwesten, Ottendörp in’n Westen un Oostendörp in’n Noordwesten.

## Historie

Sien Naam hett de Oort von en Anleggplatz an de Oost (-huud).

### Verwaltungsgeschicht

In de Franzosentied von 1810 bet 1814 hett de Oort to de Mairie Himmelpoorten in’n Kanton Himmelpoorten höört. Dat Rebeed hett in disse Tied 1810 to dat Königriek Westfalen un von 1811 bet 1814 to dat Franzöösche Kaiserriek ünner Napoleon höört.

De Oort hett bet 1823 to dat Gericht Brobargen höört. Nadem dat Gericht oplööst worrn is, hett Huud von 1823 bet 1885 to dat Amt Himmelpoorten tohöört. Na 1885 weer dat in’n Kreis Stood. 1932 is dat Deel von’n ne’en, grötteren Landkreis Stood worrn.

De Gemeen Beeß, to de Huud tohöört hett, is an’n 1. Juli 1972 Deel von de Gemeen Esdörp worrn.

### Inwahnertall

### Religion

Huud is evangeelsch-luthersch präägt un höört to dat Kaspel von de Martinskark in Olendörp.

För de Kathoolschen is de St.-Michaelskark in Bremervöör tostännig, de siet 1. September 2010 to de Karkengemeen Hillig Geist in Stood tohöört.

## Weertschop un Infrastruktur

### Verkehr

Von Huud gaht Straten na Forst un Beeß an de Landsstraat 114 ran, de in’n Noordoosten över Esdörp un Olendörp na Himmelpoorten an de Bundsstraat 73 ran löppt un in’n Süden na Öölm an de Bundsstraat 74.

De nächste Autobahn is de Autobahn 26 (Afsnidd Stood–Hamborg). De Opfohrt 2 Stood-Süüd liggt so 27 Kilometer in’n Oosten von Huud. Wenn in Tokumst de Autobahn 20 boot warrt, denn löppt disse Autobahn direkt an Huud langs. Dat schall denn en Opfohrt an de L&nbsp;114 geven, de von Huud man twee Kilometer wied weg is.

De nächste Bahnhoff is so bi twölv Kilometer wied weg in’n Süüdwesten in Bremervöör an de Bahnlien Buxthu–Bremerhoben.

## Footnoten
Jack Cox (Kameramann)

**Jack Cox** (ok: *Jack E. Cox, John Cox, John J. Cox*; * 26. Juli 1890 in London-Fulham; † 29. Juli 1960 in de  Graffschop Surrey) weer en britischen Kameramann, de sünners för sien Arbeiten an Alfred Hitchcock sien Fröhwark bekannt weer.

## Leven un Wark
Cox is 1910 as Loopjungen bi de Produkschoonssellschop Gaumont British to’n Film kamen. Anfang vun de 1920er Johren is he Baaskameramann vun de *Stoll Co.* worrn. Toeerst hett he an eenige Inszeneren vun den Speelbaas Maurice Elvey arbeit. 1927 hett he Hitchcock drapen un vun doran bit 1932 all sien Filmen dreiht. Na en poor swacke Produkschoon to’n Ünnerhollen in verschedene Genres hett Hitchcock em noch en letzt mol ranhalt för sien Thriller *The Lady Vanishes*.

An’t Enn vun’n Krieg weer he an tallrieke Filmromanzen un Aventüergeschichten mitarbeit, de bi de tokiekers gresig populär weern un för de Kameratechnik en grote Rutfoddern weern. Disse Produkschonen hett he för de in de 1940er Johren utermatig spoodrieke Firma Gainsborough Pictures maakt. Sien Loopbahn güng to Enn mit söss Kummedien vun den Speelbaas John Paddy Carstairs, de in de 1950er Johren produzeert weern.

## Filmarbeiten (Utwahl)

## Literatur
* Kay Weniger: *Das große Personenlexikon des Films*, Band 2, S. 187 f. Berlin (2001) ISBN 3-89602-340-3

## Weblenken
*
Gustav Eduard Amallo Wulf Wyneken

** Eduard Amallo Wulf Wyneken** (* 19. Juli 1808 in Mannheim; † 27. März 1877 in Hannover) weer en düütschen Verwaltungsbeamten.

Wyneken is 1808 as Söhn von Eleonore, borene Beek, un den Richter Georg Ludwig  Gustav Wyneken (23. April 1785–4. Dezember 1845) in Mannheim boren. He hett Juristeree studeert un is later in’n hannöverschen Staatsdeenst gahn. 1835 weer he Auditer bi dat Amt Bleikd-Garz, 1848 Amtsassesser bi dat Amt Beers un 1849 bi dat Amt Calenberg. He weer eerst Amtmann von dat Amt Westerhoff, denn von 1857 bet 1865 Amtmann von dat Amt Oosterholt un is toletzt Amtmann (1867 Amtshauptmann) von dat Amt Soltau ween.

He hett an’n 16. Juli 1861 in Oosterholt Mathilde Luise Friederike Theodore  Eggers (13. Juli 1838–3. Januar 1875) freet. De beiden harrn de Kinner Carl Hermann Friedrich Wilhelm (1. Mai 1862–2. Januar 1951), Louise Wilhelmine Friederike Julia Eleonore (11. August 1863–1903), Fritz Georg Franz (* 22. Mai 1865), Gustav Eduard Amallo Wulf (15. Oktober 1866–1964), Theodore Felicitas (* 23. Januar 1868), Hermann Wulf (* 19. September 1869), Wilhelm Julius (12. Mai 1872–7. August 1872) un Carl Christian Ludwig (13. Dezember 1874–1955).

## Footnoten
Ernst Adickes

** Justus Heinrich Friedrich  Adickes** (* 18. August 1845 op Good Heuhusen; † 17. Juli 1909) weer en düütschen Jurist.

Adickes is 1845 as Söhn von Anna Dorothea (Doris) Caterina, borene Müller (21. März 1816–13. Januar 1878), un den Politiker Ernst Friedrich Adickes (7. März 1811–26. Januar 1878) op Good Heuhusen bi Dorum boren. He weer op dat Gymnasium Hannover un hett denn Juristeree an de Universitäten Heidelberg, Göttingen un Berlin studeert. Na Dat Studium is he in’n hannöverschen Justizdeenst gahn.

He is 1878 Amtsrichter bi dat Amtsgericht Soltau worrn, 1886 denn bi dat Amtsgericht Neehuus un 1892 bi dat Amtsgericht Neenborg. Dor is he bet to sien Dood 1909 Amtsrichter bleven.

Von 1881 bet 1886 weer he Präsident von’n Land- un Forstweertschoplichen Provinzialvereen för dat Förstendom Lümborg.

To Anfang von de Johren 1880 hett Adickes in Bienbüddel en Fischtuchtanstalt grünnt, de later von de Provinz Hannover övernahmen worrn is. He weer Maat von’n Utschuss von’n Düütschen Seefischereevereen un Vörsitter von’n Westdüütschen Fischereeverband.

Bi de Wahlen 1885 to dat Prüüßsche Aforntenhuus weer he Kannedaat för de Natschonalliberale Partei in’n Wahlkreis Lümborg 3 (Fambossel, Soltau). He kunn sik dor aver nich dörsetten.

Adickes hett an’n 12. Juli 1881 in Soltau Heloise (Helo) Emma Helene Meyer freet.

## Footnoten